ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 193.53 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 11. 36 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
11,36,58,910
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 11.36 کروڑ سے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
نوجوانوں کے امور اور کھیل کود کی وزارت
ڈزنی ہاٹ اسٹار، فٹ انڈیا کوئز 2022 کے قومی راؤنڈز کو 12 اگست سے نشر کرے گا
فٹ انڈیا کوئز کے دوسرے ایڈیشن کے قومی راؤنڈز 12 اگست سے مشہوراو ٹی ٹی پلیٹ فارم ڈزنی ہاٹ اسٹار پر نشر کیے جائیں گے۔ کل13 قسطوں پرمشتمل یہ پروگرام ہر سنیچر اور اتوار کو صبح 8 بجے نشر کیا جائے گا۔ اس پروگرام کی میزبانی کے فرائض اینکر تنائے تیواری اور تانیا پروہت انجام دیں گے۔
کل 72 طلباءنے  ریاستی راؤنڈ میں اپنی متعلقہ ریاستوں/ مرکز کے زیر انتظام علاقوں سے اعلیٰ اعزاز حاصل کیاہے۔ ریاستی راؤنڈ کے بعد 36 جیتنے والے اسکولوں میں سے ہر ایک کو 2.5 لاکھ روپے کے نقد انعام سے نوازا گیا۔ یہ نقد انعام گزشتہ ماہ ممبئی میں نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر کے ذریعہ دیا گیا۔ اسکول کے 2 طلباء پر مشتمل ٹیم کو مجموعی طور پر 25000 روپے سے نوازا گیا۔
قومی راؤنڈز کے فاتح کی کل انعامی رقم اب 25 لاکھ روپے ہے،طلباء نے کل 2.5 لاکھ روپے جیتے ہیں۔اس کے تحت پہلے اور دوسرے قومی رنر اپ میں اسکول بالترتیب 15 لاکھ اور 10 لاکھ روپے کی رقم جیتیں گے۔
فٹ انڈیا کوئز کا دوسرا ایڈیشن اسپورٹس اتھارٹی آف انڈیا کے تعاون سے نوجوانوں کے امور اور کھیلوں کی مرکزی وزارت کے ذریعے منعقد کیا جا رہا ہے۔ اس کوئز میں بھارت کی کھیلوں کی مالا مال تاریخ، فٹنس اورتغذیہ سے متعلق موضوعات کی ایک وسیع رینج کا احاطہ کیا گیاہے۔
کوئز کا آغاز گزشتہ سال 29 اگست کو قومی کھیلوں کے دن کے موقع پر تعلیم اور ہنر مندی کے فروغ کے وزیر جناب دھرمیندر پردھان کی موجود گی میں جناب انوراگ سنگھ ٹھاکر اور نوجوانوں کے امور اور کھیلوں کے امورنیز داخلی امور کےوزیر مملکت جناب نسیتھ پرمانک نے کیا تھا۔
ریاست/مرکز کے زیر انتظام علاقے کے کل 348 اسکولوں اور 418 طلباء کو راؤنڈ کے لیے منتخب کیا گیا تھا۔ ان طلباء میں 39 فیصد لڑکیاں تھیں۔ منتخب اسکولوں نے دو طلباء کی ایک ٹیم تشکیل دی، جنہوں نے ویب راؤنڈز کی ایک سیریز کے ذریعے ریاست/ مرکز کے زیر انتظام علاقے کی چیمپئن شپ کے لیے مقابلوں میں حصہ لیا۔ 36 ریاستوں/ مرکز کے زیر انتظام علاقوں کی چیمپئنز کی شناخت کے لیے کل 120 راؤنڈز کیے گئے۔
فٹ انڈیا کوئز کے پہلے ایڈیشن کی کامیابی کے بعد، دوسرے ایڈیشن کو زبردست ردعمل حاصل ہوا۔ کوئز کے دوسرے ایڈیشن میں بھارت کے 702 اضلاع کے 16,702 اسکولوں کے 61,981 طلباء نے بڑے پیمانے پر شرکت کی۔جبکہ اس کے مقابلے ، فٹ انڈیا کو اس کے پہلے ایڈیشن میں13,502 اسکولوں کے 36,299 طلباء کی کل شرکت دیکھنے میں آئی تھی۔ اسی طرح پہلے ایڈیشن کے مقابلے کوئز کے دوسرے ایڈیشن میں حصہ لینے والے طلباء کی تعداد میں بھی 70 فیصد کااضافہ دیکھنے میں آیا۔
ایٹمی توانائی کا محکمہ
پروٹوٹائپ فاسٹ بریڈر ری ایکٹر  کے 2020 میں شروع جانے کا امکان ہے: ڈاکٹر جتیندر سنگھ
پی ایف بی آر سے نیشنل گرڈ میں 500 میگا واٹ بجلی کا اضافہ ہوگا
نئی دہلی، 22 ستمبر 2020، شمالی مشرقی خطے کی ترقی کے مرکزی وزیر مملکت ، وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک تحریری جواب میں بتایا کہ بھارتیہ نابھیکئے ودیوت نگم لمیٹیڈ  کے ذریعہ تعمیر کئے جانے والے پروٹو ٹائپ فاسٹ بریڈر ری ایکٹر  کے اکتوبر 2020 تک کام شروع کرنے کی توقع ہے۔ کام شروع کرنے پر پی ایف بی آر نیشنل گرڈ میں 500 میگا واٹ بجلی کا اضافہ کرے گا۔
فی الحال چند تکنیکی مسائل کے نتیجے میں پی ایف بی آر کے چلائے جانے میں تاخیر ہوئی ہے۔ گزشتی 3 برسوں میں پی ایف بی آر کے مختلف نظاموں ، ڈھانچوں اور آلات کو چلائے جانے کی سرگرمیاں جاری رہی ہیں۔ لیکن بڑی تعداد میں تکنیکی چیلنجوں کے ساتھ ساتھ ڈیزائن کی خامیوں  کا ہر ایک مرحلے پر سامنا کرنا پڑا ہے، جس کے نتیجے اس کو شروع کئےجانے میں تاخیر ہوئی۔ ایٹمی توانائی کے محکمے  کے اندر ڈیزائنروں اور ماہرین کے تال میل کے ساتھ ان مسائل کو حل کی اجارہا ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5740
(Visitor Counter : 81
وزارت خزانہ
محکمہ انکم ٹیکس کی ممبئی میں ٹیکس دھوکہ دہی سے جڑے معاملوں میں کئی ٹھکانوں پر چھاپہ ماری
نئی دہلی،4؍مار چ : انکم ٹیکس کا محکمہ ممبئی میں واقع دو مشہور فلم ساز کمپنیوں، ایک مشہور اداکارہ اور دو ٹیلنٹ مینجمنٹ کمپنیوں پر 3 مارچ 2021 سے چھاپہ ماری اور تلاشی مہم چلا رہا ہے۔ ان لوگوں سے جڑی چھاپہ ماری کی یہ مہم ممبئی کے علاوہ پونے، دہلی اور حیدر آباد میں بھی چلائی گئی۔ یہ کمپنیاں موشن پکچر ویب سیریز ، اداکاری ، ہدایت اور سلیبریٹی و دوسرے ٹیلنٹ مینجمنٹ جیسے کاروبار سے متعلق ہیں۔ اس چھاپہ ماری کارروائی کے تحت مختلف مقامات پر 28 عمارتوں میں جانچ کی جارہی ہے، جس میں رہائشی اور دفاتر کی عمارتیں شامل ہیں۔
تلاشی مہم میں ایک مشہور فلم پروڈکشن ہاؤس کے ذریعے آمدنی کو چھپانے کے شواہد ملے، جو باکس آفس پر حقیقی کلیکشن کے مقابلے بہت کم ہیں۔ کمپنی کے افسران تقریبا 300 کروڑ روپے کی ہیرا پھیری کے بارے میں کوئی وضاحت نہیں کر سکے۔
فلم ہدایت کاروں اور شیئر ہولڈرس کے درمیان تقسیم شیئرس کی قیمت حقیقی قیمت سے کم دکھانے اور ہیرا پھیری کرنے کے شواہد بھی ملے ہیں ، جس سے تقریبا 350 کروڑ روپے کی ٹیکس چوری کا امکان ہے۔ اس سلسلے میں آگے کی جانچ جاری ہے۔
ایک مشہور اداکارہ کے ذریعے 5 کروڑ روپے نقد وصول کرنے کے ثبوت ملے ہیں۔ اس سلسلے میں بھی آگے کی جانچ کا کام چل رہا ہے۔
اس کے علاوہ مشہور فلم سازوں و ہدایت کاروں کے ذریعے فرضی اخراجات دکھائے جانے کے بھی شواہد ملے ہیں، جن سے تقریبا 20 کروڑ روپے ٹیکس سے جڑی گڑبڑی کا امکان ہے۔ مشہور ادا کارہ کے معاملے میں بھی کچھ ایسے ہی شواہد ملے ہیں ۔
دو عدد ٹیلنٹ مینجمنٹ کمپنیوں کی عمارتوں میں کی گئی چھاپے کی کارروائی کے دوران بڑے پیمانے پر ڈیجیٹل اعداد وشمار کو ضبط کیا گیا ہے، جن میں ای- میل، واٹس ایپ چیک ، ہارڈ ڈسک وغیرہ شامل ہیں، جن کی جانچ پڑتال کی جارہی ہے۔
چھاپہ ماری اور تلاشی مہم کے دوران 7 عدد بینک لاکرس کا بھی پتہ چلا ہے، جنہیں قابو میں کرلیا گیا ہے۔ تمام عمارتوں میں جانچ اور تلاش کی کارروائی جاری ہے۔
۰۰۰۰۰۰۰۰


U-2532
(Visitor Counter : 128
وزارت دفاع
بھارت ۔ تھائی لینڈ مشترکہ مشق میتری 2018کی افتتاحی تقریب
نئی دہلی ،7 اگست : میتری مشق بھارتی بری فوج اورتھائی لینڈ کی بری شاہی فوج کے مابین ایک مشترکہ عسکری مشق ہے ، جو 6سے 19اگست ، 2018کے درمیان تھائی لینڈ میں منعقد ہورہی ہے۔ یہ پلاٹون لیبل کی مشق ہے، جس میں توپ خانہ کاعنصربھی شامل ہے ۔ افتتاحی تقریب کا آغاز دونوں فوجوں کے اداروں اور اسلحہ وسازوسامان کے تعارف کے ساتھ ہواہے ۔
یہ مشق مشترکہ طورپرشورش کو فرو کرنے کی تکنیکی ہنرمندی اورتدبیری طریقہ کارسے متعلق عمل پرزوردیگی اور دیہی وشہری منظرنامے میں اقوام متحدہ کے تحت دہشت گردانہ آپریشنوں کے سد باب کے عمل پرمشتمل ہوگی ۔ اس کے تحت دونوں ممالک کی افواج کے مابین انٹرآپریبلیٹی یعنی ایک دوسرے کے ساتھ مل کام کرنے پرخاص زوردیاجائیگا کیونکہ کسی بھی مشترکہ فوجی مشق کی کامیابی کے لئے یہ ازحد ضروری ہے ۔ طرفین مشترکہ طورپر ممکنہ خطرات کا سدباب کرنے کے لئے منصوبہ بندی کریں گے اور باقاعدہ طورسے وضع کردہ تدبیری مشقوں کے سلسلے کو عملی جامہ پہنچائیں گے ۔یہ تمام ترمشق شہری فن حرب کے منظرناموں پرمشتمل ہوگی ۔ طرفین کی جانب سے ماہرین تفصیلی تبادلہ خیالات بھی کریں گے تاکہ باہمی مفاد کے لئے مختلف موضوعات پرایک دوسرے کے تجربے سے استفادہ کیاجاسکے ۔
میتری مشق دہشت گردی کے سدباب کے لئے دونوں افواج کے مابین باہمی رواداری اورافہام وتفہیم اور تعلق خاطرکو پروان چڑھانے میں خاصی مدد گارہوگی ۔
نوجوانوں کے امور اور کھیل کود کی وزارت
انوراگ سنگھ ٹھاکر اور جموں و کشمیر کے لیفٹیننٹ گورنر نے کھیلو انڈیا سرمائی کھیلوں کے تیسرے ایڈیشن کا گلمرگ میں آغاز کیا، اس موقع پر جموں و کشمیر میں کھیلو انڈیا کے 40 مراکز شروع کئے گئے
نوجوانوں کے امور اور کھیلوں کے مرکزی وزیر جناب انوراگ ٹھاکر نے جمعے کے روز گلمرگ میں کھیلو انڈیا سرمائی کھیلوں کے تیسرے ایڈیشن کا باقاعدہ طور سے آغاز کیا۔ مرکزی وزیر کے ہمراہ جموں اور کشمیر کے عزت مآب لیفٹیننٹ گورنر جناب منوج سنہا، دیگر اکابرین اور نوجوان ایتھلیٹس، کوچ اور اسٹاف کے لوگ موجود تھے۔
عزت مآب وزیراعظم جناب نریندر مودی نے ایتھلیٹس میں جوش و خروش پیدا کرنے کے لئے ایک خصوصی پیغام بھیجا تھا۔ وزیراعظم نے شرکاء ایتھلیٹس، کوچ صاحبان اور افسران کے لئے بہترین خواہشات بھیجیں۔
افتتاحی تقریب انتہائی پرجوش اور پُرمسرت تھی۔سفید کبوتر اڑائے گئے، جو امن کی علامت ہیں۔ روایتی رقص پیش کئے گئے اور وادی میں کھیلو انڈیا کے 40 مراکز کا ای-لانچ کیا گیا۔
جناب انوراگ ٹھاکر نے کہا کہ ‘‘ اگر چہ افتتاحی تقریب بہت زبردست تھی، لیکن سب سے زیادہ تالیاں اس وقت بجائی گئیں، جب جموں و کشمیر میں 40 کھیلو انڈیا مراکز کے آغاز کا اعلان کیا گیا’’۔ وزیراعظم جناب نریندر مودی کی جانب سے دیئے گئے پیغام ‘‘ کھیلو گے، تو کھِلو گے’’ کو جموں و کشمیر نے بہترین طریقے سے سربلند رکھا ہے اور گزشتہ تین برسوں میں اس خطے کی کارکردگی قابل تعریف رہی ہے۔
جموں و کشمیر میں اسی طرح کے کھیلوں کے ایکو سسٹم قائم کرنے کے اقدامات کا وعدہ کرتے ہوئے جناب انوراگ ٹھاکر نے کہا کہ ‘‘نوجوانوں کے امور اور کھیلوں کی وزارت جموں و کشمیر کو مالی امداد فراہم کرتی رہے گی اور بہترین کوچ دے گی۔
سرمائی کھیل 14؍ فروری تک گلمرگ میں جاری رہیں گے اور 29 ریاستوں اور مرکز کے زیر انتظام علاقوں سے ڈیڑھ ہزار سے زیادہ ایتھلیٹ اس میں حصہ لے رہے ہیں۔ مجموعی طور پر گیارہ اسپورٹس ڈسپلن شامل ہیں۔
جناب منوج سنہا نے کہا کہ ‘‘ کھیلو انڈیا سرمائی کھیلوں کے تیسرے ایڈیشن کے لئے پورا ہندوستان متحد ہے۔ جب کھیل ہوتے ہیں، تو پورے ملک کو وادی کی میزبانی، کھیل کود اور وادی کے حسین نظاروں سے لطف اندوز ہونے کا موقع ملتا ہے۔ انہوں نے کہا کہ میر ا خیال ہے کہ نوجوانوں کے امور کی وزارت، اسپورٹس اتھارٹی آف انڈیا ،جے اینڈ کے اسپورٹس کونسل اور تمام متعلقہ فریقوں نے پھر سے گلمرگ میں اس طرح کے کھیلوں کے انعقاد میں تعاون دیا ہے۔
اسٹیل کی وزارت
این ایم ڈی سی کی نومبر ماہ میں اب تک کی سب سے شاندار کارکردگی رہی
وزارت اسٹیل کے تحت کام کرنے والے سرکاری ادارہ، نیشنل منرل ڈیولپمنٹ کارپوریشن لمیٹیڈ نے اپنی شروعات کے بعد نومبر ماہ میں اب تک کی سب سے شاندار کارکردگی کا مظاہرہ کیا ہے۔ نومبر 2021 میں این ایم ڈی سی نے 3.34 میٹرک ٹن خام لوہے کی پیداوار کی ہے جبکہ نومبر 2021 میں اس کی فروخت 2.88میٹرک ٹن رہی ہے۔ مالی سال 2022 کے آٹھ مہینوں کے لئے ماہ نومبر 2021 تک کی مجموعی پیداوار اور فروخت بالترتیب 24.37 میٹرک اور 24.96 میٹرک ٹن رہی جو کہ کسی بھی سال کے لئے نومبر ماہ تک کی اب تک کی سب سے شاندار کارکردگی ہے۔ کمپنی نے پیداوار میں 36 فی صد اور فروخت میں 33 فی صد کا اضافہ حاصل کیا ہے۔
لاگاتار دوسرے سال شاندار کارکردگی حاصل کرنے پر این ایم ڈی سی کی ٹیم کو مبارک باد پیش کرتے ہوئے این ایم ڈی سی کے سی ایم ڈی جناب سمت دیب نےکہا کہ ‘‘تازہ ترین جی ڈی بی کی ترقی یہ بتاتی ہے کہ معیشت مضبوطی سے بحال ہورہی ہے اور یہ کافی امید افزا ہے ، حالانکہ این ایم ڈی سی پہلے سے ہی اگلے پانچ سالوں میں اپنی پیداوار کو دوگنا کرنے کی راہ پر گامزن ہے۔ ضرورت اس بات کی ہے کہ ہم نے ان گزشتہ دو سالوں کےدوران جو سبق حاصل کئے ہیں ، انہیں یاد رکھا جائے اور خود کو اور اپنے کام کاج کو بہتر طریقے سے بچانے کی کوشش کی جائے۔’’
ش ح۔ ق ت۔ ج
UNO13629
(Visitor Counter : 78
مواصلات اور اطلاعاتی ٹیکنالوجی کی وزارت
مواصلات کے مرکزی وزیر جناب اشونی ویشنو نے یوگا کے بین الاقوامی دن  2022 کے لیے وزارت مواصلات کے کاؤنٹ ڈاؤن پروگرام کی قیادت کی
تقریباً 50,000 پوسٹ آفسوں کے گرامین ڈاک سیوکوں سمیت 2 لاکھ سے زیادہ پوسٹل عملہ، ڈیجیٹل طور پر تقریب میں شامل ہوئے
محکمہ ڈاک، وزارت مواصلات نے 25 اپریل 2022 کو یوگا کے بین الاقوامی دن  2022 کے لیے کاؤنٹ ڈاؤن  پروگرام کا اہتمام کیا۔ مواصلات کے وزیر جناب اشونی ویشنو اور وزیر مملکت برائے مواصلات جناب دیو سنگھ چوہان  کے ساتھ سکریٹری ، سکریٹری  ڈائریکٹر جنرل،  نے اس تقریب میں شرکت کی۔ مرکزی تقریب کا اہتمام تالکٹورہ اسٹیڈیم، نئی دہلی میں کیا گیا تھا جہاں محکمہ ڈاک  اور محکمہ ٹیلی مواصلات  کے تقریباً 150 افسران کے ساتھ ایم او سی ورچوئل طور پر موجود تھے۔
تقریباً 50,000 پوسٹ آفسوں کے گرامین ڈاک سیوک سمیت 2 لاکھ سے زیادہ ڈاک عملہ، مرکزی تقریب کے مقام سے ڈیجیٹل طور پر جڑے ہوئے تھے۔ ملک بھر کے مقامات جیسے مجسمہ اتحاد، کیواڈیا، گجرات، سن ٹیمپل، کونارک، اوڈیشہ، فلوٹنگ پوسٹ آفس، سری نگر، کشمیر، چتور گڑھ فورٹ، راجستھان، وویکانڈا میموریل راک، کنیا کماری  سانچی  وغیرہ سے ڈاک کے عملہ نے پروگرام میں شرکت کی. اس تقریب کو بھرت وی سی، این آئی سی، ویب کاسٹ اور یوٹیوب کے ذریعے براہ راست نشر کیا گیا۔ ایک گھنٹے کا یوگا پروگرام صبح 7:30 بجے سے صبح 8:30 بجے تک کیا گیا۔
مواصلات کے وزیر جناب اشونی وشنو، نے بین الاقوامی یوگا ڈے 2022 کے آنے والے جشن کے آغاز کے طور پر کاؤنٹ ڈاؤن پروگرام کی ستائش کی۔ انہوں نے ایسے یوگا ایونٹس کی اہمیت پر زور دیا جس نے یوگا کے بارے میں بیداری پیدا کرنے اور اسے ہماری زندگی کا ایک لازمی حصہ بنانے میں کام کیا ہے۔ وزیر موصوف نے زور دیا کہ پوسٹ مین اور جی ڈی ایس اسٹاف کے لیے باقاعدگی سے یوگا ٹریننگ کا اہتمام کیا جائے، تاکہ ان کی صحت بہتر ہو اور وہ محکمہ ڈاک کی بہتری کے لیے کام کر سکیں۔ اس کے علاوہ اگلے دو مہینوں کے دوران ڈاکخانوں کا دورہ کرنے والے تمام شہریوں کو یوگا اور اس کے فوائد کے بارے میں بھی آگاہ کیا جائے۔
مواصلات کے وزیر مملکت جناب دیوسنہ چوہان نے اپنے خطاب میں یوگا کی اہمیت کو نہ صرف ہمارے جسم بلکہ ہمارے دماغ اور روح کی بہتری کے لیے بھی اجاگر کیا۔ انہوں نے ہندوستانی ثقافت کو زندہ کرنے اور ہندوستانیوں کو ہمارے شاندار ثقافتی ورثے پر فخر کرنے کا سہرا وزیر اعظم کو دیا۔
# یوگا وِدانڈیا پوسٹ
تقریب:
سن ٹیمپل کونارک، اوڈیشہ میں یوگا کے بین الاقوامی دن  2022 کے لئے کاؤنٹ ڈاؤن پروگرام کا جشن
یوگا کے بین الاقوامی دن  2022 کے لیے کاؤنٹ ڈاؤن پروگرام کا جشن مجسمہ اتحاد، گجرات میں
سانچی، مدھیہ پردیش میں یوگا کے بین الاقوامی دن  2022 کے لیے کاؤنٹ ڈاؤن پروگرام کا جشن
نہرو پارک، فلوٹنگ پوسٹ آفس، سری نگر میں یوگا کے بین الاقوامی دن  2022 کے لیے کاؤنٹ ڈاؤن پروگرام کا جشن
چتور گڑھ قلعہ، راجستھان میں یوگا کے عالمی دن  2022 کے لیے کاؤنٹ ڈاؤن پروگرام کا جشن
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 92
وزیراعظم کا دفتر
اکیسویں بھارت – روس سالانہ سربراہ اجلاس کے موقع پر وزیر اعظم کے ریمارکس کا متن
نئی دہلی، 6/ دسمبر 2021 ۔
عالی جناب!
میرے عزیز دوست صدر ولادیمیر پتن، اکیسویں بھارت – روس سالانہ سربراہ اجلاس میں آپ کا دل سے بہت بہت خیرمقدم کرتا ہوں، آپ کے وفد کا خیرمقدم کرتا ہوں۔ میں جانتا ہوں کہ گزشتہ دو برسوں میں کورونا کے دور میں یہ آپ کا دوسرا غیرملکی دورہ ہے۔ جس طرح سے بھارت کے تئیں آپ کا لگاؤ ہے، آپ کی جو نجی عہد بستگی ہے اس کی یہ ایک طرح سے علامت ہے اور بھارت – روس تعلقات کی کتنی اہمیت ہے، وہ اس سے واضح ہوتی ہے اور اس کے لئے میں آپ کا بہت شکرگزار ہوں۔
کووڈ کے چیلنجوں کے باوجود بھارت اور روس کے تعلقات کی رفتار میں کوئی تبدیلی نہیں آئی ہے۔ ہماری خصوصی اور مراعات یافتہ اسٹریٹیجک شراکت داری مسلسل مضبوط ہوتی گئی ہے۔ کووڈ کے خلاف لڑائی میں بھی دونوں ملکوں کے درمیان بہترین تعاون رہا ہے – چاہے ویکسین ٹرائلس اور پروڈکشن کے معاملے میں ہو، انسانی تعاون کے لئے ہو، یا ایک دوسرے کے شہریوں کی وطن واپسی کے لئے ہو۔
عالی جناب!
سال 2021 ہمارے دو فریقی تعلقات کے لئے کئی معنوں میں اہم ہے۔ اس سال 1971 کے ٹریٹی آف پیس، فرینڈشپ اینڈ کوآپریشن  کی پانچ دہائی اور ہماری اسٹریٹیجک شراکت داری کی دو دہائی پوری ہورہی ہے۔ اس خاص سال میں آپ کے ساتھ پھر مل پانا میرے لئے خوشی کی بات ہے، کیونکہ ہماری اسٹریٹیجک شراکت داری میں گزشتہ 20 برسوں کے دوران جو قابل ذکر پیش رفت ہوئی ہے، اس کے اصل بنیادگزار آپ ہی رہے ہیں۔
گزشتہ کئی دہائیوں میں عالمی سطح پر کئی بنیادی تبدیلیاں آئی ہیں۔ کئی طرح کے جیو- پولیٹکل مساوات ابھرے ہیں۔ لیکن ان سبھی تبدیلیوں کے درمیان بھارت – روس دوستی اٹل رہی ہے۔ دونوں ممالک نے نہ صرف ایک دوسرے کے ساتھ بلاتردد تعاون کیا ہے، بلکہ ایک دوسرے کی حساسیت کا بھی خصوصی خیال رکھا ہے۔ یہ یقیناً بین ریاستی دوستی کا ایک منفرد اور معتبر ماڈل ہے۔
عالی جناب!
2021 ہماری اسٹریٹیجک شراکت داری کے لئے بھی خاص ہے۔ آج ہمارے وزیر خارجہ و وزیر دفاع کے درمیان 2+2 مذاکرات کی پہلی میٹنگ ہوئی۔ اس سے ہمارے عملی تعاون کو بڑھانے کا ایک نیا میکانزم شروع ہوا ہے۔
افغانستان اور دوسرے علاقائی موضوعات پر بھی ہم مسلسل رابطے میں رہے ہیں۔ مشرقی اقتصادی فورم اور ولادی ووسٹوک سربراہ اجلاس سے شروع ہوئی علاقائی شراکت داری آج روسی مشرق بعید اور بھارت کی ریاستوں کے درمیان حقیقی تعاون میں تبدیل ہورہی ہے۔
اقتصادی شعبے میں بھی اپنے رشتوں کو اور مضبوط بنانے کے لئے ہم ایک طویل مدتی ویژن اپنارہے ہیں۔ ہم نے 2025 تک 30 بلین ڈالر کی تجارت اور 50 بلین ڈالر کی سرمایہ کاری کا ہدف رکھا ہے۔ ان اہداف تک رسائی کے لئے ہم نے اپنی تاجر برادریوں کی رہنمائی کرنی چاہئے۔
مختلف شعبوں میں آج ہوئے ہمارے معاہدوں سے اس میں مدد ملے گی۔ میک اِن انڈیا پروگرام کے تحت باہمی ترقی  اور باہمی پیداوار  سے ہمارا دفاعی تعاون مزید مضبوط ہورہا ہے۔ خلا اور شہری جوہری شعبوں میں بھی ہمارا تعاون آگے بڑھ رہا ہے۔
این اے ایم – نام میں مشاہد اور آئی او آر اے میں مذاکراتی شراکت دار بننے کے لئے روس کو بہت بہت مبارکباد دیتا ہوں۔ ان دونوں پلیٹ فارموں میں روس کی موجودگی کی تائید کرنا ہمارے لئے خوشی کی بات تھی۔ ہر ایک علاقائی و عالمی امور پر بھارت اور روس کی ایک جیسی رائے ہے۔ آج کی میٹنگ میں ہمیں ان پر تبادلہ خیال کا موقع ملے گا۔
عالی جناب!
ایک بار پھر بھارت میں آپ کا خیرمقدم کرتا ہوں، آپ کے وفد کا خیرمقدم کرتا ہوں۔ اتنی مصروفیت کے درمیان بھی آپ نے بھارت آنے کے لئے وقت نکالا، یہ ہمارے لئے بہت اہم ہے۔ مجھے یقین ہے کہ آج کی بات چیت ہمارے تعلقات کے لئے انتہائی قابل ذکر ہوگی۔
ایک بار پھر آپ کا بہت بہت شکریہ۔
سائنس اور ٹیکنالوجی کی وزارت
آئی ایچ بی ٹی کے سائنسدانوں نے نیا سینٹائزر تیار کیا ہے
اس ہینڈ سینٹائزر میں قدرتی خوشبوؤں ، چائے کے سرگرم اجزا اور الکحل کا استعمال ، عالمی صحت تنظیم کے رہنما خطوط کے مطابق کیا گیا ہے
نئی دہلی 18 مارچ 2020 ۔ کوروناوائرس سے نمٹنے کے لئے اس کی روک تھام سے متعلق اقدامات کی بڑھتی ہوئی اطلاعات کے دوران سینٹائزر جیسی مصنوعات کی مانگ بڑھتی جارہی ہے اور مارکیٹ میں بہت سی نقلی مصنوعات بھی فروخت کی جارہی ہیں۔ اس صورتحال کے پیش نظر ہماچل پردیش کے علاقے پالم پور میں قائم ہمالین بایوریسورس ٹکنالوجی  کے سی ایس آئی آر ادارے کے سائنسدانوں نے ایک نیا ہینڈ سینٹائزر تیار کیا ہے۔
آئی ایچ بی ٹی کے ڈائریکٹر ڈاکٹر سنجے کمار نے کہا کہ اس ہینڈ سینٹائزر میں عالمی تنظیم صحت ڈبلیو ایچ او کے رہنما خطوط کے مطابق قدرتی خوشبوؤں ، چائے کے سرگرم اجزا اور الکحل کا استعمال کیا گیا ہے۔ایک خاص بات یہ بھی ہے کہ اس ہینڈ سینٹائزر میں پیرابینز ، ٹرکلوسین ، مصنوعی خوشبو کا استعمال نہیں کیا گیا ہے۔
یہ ٹکنالوجی پالم پور میں قائم کمپنی میسرز اے بی سائنٹفک سولیوشنز کو ،اس نوتیار شدہ ہینڈ سینٹائزر کی تجارتی پیداوار کے لئے منتقل کردی گئی ۔ اس سلسلے میں ہمالین بایو ریسورس ٹکنالوجی کے سی ایس آئی آر ادرے  اور کمپنی کے درمیان ایک معاہدے پردستخط کئے گئے۔
یہ کمپنی اپنے طور پر ایک مضبوط عالمی سطح کے مارکیٹنگ نیٹ ورک کی حامل ہے اور اس ہینڈ سینٹائزر کی تجارتی پیداوار کے لئے پالم پور میں ایک فیکٹری قائم کرے گی۔ یہ کمپنی ان ہینڈ سینٹائزر کی مارکیٹنگ پورے ملک کے سبھی بڑے شہروں میں بھی کرے گی۔
ڈاکٹر سنجے کمار نے کہا کہ مارکیٹ میں ہینڈ سینٹائزر کی مانگ میں اچانک اضافے کی وجہ سے اس کی من مانی قیمت حاصل کی جارہی ہے۔ صحیح ہینڈ سینٹائزر کی مانگ میں حالیہ اضافے کے پیش نظر یہ ہینڈ سینٹائزر مناسب وقت پر تیار کرلیا گیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-1300
(Visitor Counter : 71
کابینہ
کابینہ نے طبی مصنوعات کی ضابطہ بندی کے شعبے میں امداد باہمی پربھارت اور ارجنٹینا کے درمیان مفاہمت نامے کو منظوری دی
نئی دہلی،28 فروری 2019؍وزیر اعظم جناب نریندر مودی کے زیر صدارت مرکزی کابینہ نے طبی مصنوعات کی ضابطہ بندی کے شعبے میں امداد باہمی پر بھارت اور ارجنٹینا کے درمیان مفاہمت نامے کو منظوری دی ہے۔
فوائد:
مفاہمت نامے پر منظوری سے دونوں ملکوں کے درمیان انضباطی پہلوؤں کو بہتر طورپرسمجھنے کا راستہ ہموار ہوگااور ارجنٹینا کے لئے بھارت کی طبی مصنوعات کی برآمدگی میں اضافے اور عالمی سطح پر بہتر تال میل پیدا کرنے میں مدد ملے گی۔
م ن۔ن ا۔ن ع
U: 1320
(Visitor Counter : 35
نوجوانوں کے امور اور کھیل کود کی وزارت
شیوا ناروال نے کہا ’’میرے بھائی نے مجھے شوٹنگ شروع کرنے کی ترغیب دی، وہ ہمیشہ میری مدد کے لیے تیار رہتے ہیں‘‘
ہندوستان کے ٹاپ شوٹرز میں سے ایک اور ٹوکیو پیرالمپکس گولڈ میڈلسٹ منیش ناروال نے سال 2021 میں تاریخ رقم کی جب انہوں نے ایک نیا عالمی ریکارڈ قائم کرتے ہوئے ٹوکیو پیرالمپکس میں ہندوستان کے لئے گولڈ میڈل جیتا تھا۔
ان کے اس کارنامے نے نہ صرف انہیں باوقار کھیل رتن ایوارڈ دلایا، بلکہ سیکڑوں بچوں کو شوٹنگ کرنے اور اپنے کھیل کے شوق کو زندہ کرنے کی ترغیب دی۔
لیکن 2021 کے اپنے کارناموں سے بہت پہلے، منیش نے اپنے گھر کے بہت قریب ایک شخص کو نہ صرف شوٹنگ کرنے بلکہ ان کے نقش قدم پر چلنے اور میدان میں اپنے لیے ایک مقام حاصل کرنے کے لیے حوصلہ افزائی کی تھی اور وہ تھے ان کے چھوٹے بھائی شیوا ناروال۔
شیوا نے کھیلو انڈیا یوتھ گیمز کے 2020 ایڈیشن میں اور پھر گیمز کے 2021 ایڈیشن میں گولڈ جیتا تھا۔ 17 سالہ نوجوان نے گزشتہ سال مصر کی عالمی چمپئن شپ میں بھی سینئر ڈیبیو کیا تھا اور یہاں تک کہ پیرس اولمپک کوٹہ جیتنے کے قریب پہنچ گئے تھے، جب 10 میٹر ایئر پسٹل ایونٹ کے فائنل میں پہنچ کر 8ویں نمبر پر رہے۔
اس کے بعد انھوں نے ورلڈ چمپئن شپ کے تمغے سے محروم ہونے کی مایوسی کو ایشین ایئرگن چمپئن شپ میں دور کرنے اور مردوں کے ایئر پسٹل مقابلے میں گولڈ جیتنے کے لیے استعمال کیا۔
جہاں منیش نے اب خود کو ملک کے بہترین پیرا شوٹرز میں سے ایک کے طور پر قائم کرلیا ہے، وہیں شیوا کا موجودہ مقصد نہ صرف کھیلو انڈیا یوتھ گیمز میں ایک اور تمغہ جیتنا ہے، بلکہ گولڈ کی اپنی ہیٹ ٹرک مکمل کرنا ہے۔
’’میں واقعی خوش ہوں کہ مجھے کھیلو انڈیا یوتھ گیمز 2022 کے لیے دوبارہ منتخب کیا گیا ہے۔ ماضی میں، کے آئی وائی جی 2020 اور کے آئی وائی جی 2021 میں میری کارکردگی واقعی اچھی رہی ہے اور مجھے امید ہے کہ مدھیہ پردیش میں بھی میری کارکردگی اچھی رہے گی اور میں ہریانہ کے لیے ایک بار پھر گولڈ میڈل جیتوں گا۔‘‘
جب ان سے پوچھا گیا کہ کیا منیش کے بھائی ہونے کی وجہ سے کوئی اضافی دباؤ ہے، تو نوجوان نے تیزی کے ساتھ اس کا جواب دیا اور کہا کہ ’وہ ہمیشہ میری مدد کے لیے موجود ہے۔‘
شیوا نے کہا، ’’میری بڑی بہن اور بھائی دونوں شوٹنگ کرتے ہیں اور میں نے منیش کو ایئر پسٹل مقابلوں میں بہت اچھا پرفارم کرتے ہوئے دیکھ کر شوٹنگ شروع کردی۔‘‘
اس کے بعد انہوں نے مزید کہا کہ ’’منیش ہمیشہ میری مدد کرتے ہیں، اگر مجھے شوٹنگ میں کوئی پریشانی ہوتی ہے اور وہ ہمیشہ میری مدد کے لیے تیار رہتے ہیں۔‘‘
کھیلو انڈیا یوتھ گیمز کے آخری ایڈیشن میں، شیوا کا کوالیفکیشن مرحلے میں 588 کا غالب اسکور تھا، جو ان کے ساتھی سمرت رانا سے پانچ پوائنٹس بہتر تھا، جو ان کے بعد دوسرے نمبر پر رہے تھے۔ جہاں انھوں نے بعد میں گولڈ میڈل جیتا، اس کے متوازی ہی ان کی بہن شکھا نروال نےلڑکیوں کے 10 میٹر ایئر پسٹل مقابلے میں کانسی کا تمغہ حاصل کیا تھا۔
شمال مشرقی ریاستوں کی ترقی کی وزارت
شمال مشرقی خطے میں دیسی روزگار کے لئے اسکیمیں
نئی دہلی،18؍جولائی،شمال مشرقی دستکاری اور ہینڈ لوم ترقیاتی کارپوریشن لمیٹڈ  نے ، جو شمال مشرقی خطے کی ترقی کی وزارت کے تحت سرکاری سیکٹر کی ایک کمپنی ہے ، ملک کے مختلف حصوں میں نمائشوں اور دستکاری بازاروں کا انعقاد کرکے شمال مشرقی خطے کے بنکروں اور فنکاروں کے لئے سامان کے فروخت کا لنک فراہم کرتی ہے۔ اور اس کے بدلے میں یہ دستکاروں اور بنکروں کے لئے براہ راست روزگار پیدا کرتی ہے۔ این ای ایچ ایچ ڈی سی ان دستکاروں سے ان کی مصنوعات بھی خرید تی ہے اور اس طرح ان کی اشیاء کے لئے ایک مخصوص پلیٹ فارم فراہم کرتی ہے۔ پچھلے چار برسوں میں بڑی تعداد میں بنکروں اور دستکاروں نے اس سے فائدہ اٹھایا ہے۔تفصیلات مندرجہ ذیل ہیں:
|
|
سال
|
|
فیض حاصل کرنے والے دستکاروں اور بنکروں کی تعداد
|
|
2015-16
|
|
1,624
|
|
2016-17
|
|
1,991
|
|
2017-18
|
|
3,100
|
|
2018-19
|
|
323
|
|
میزان
|
|
7,038
شمال مشرقی خطے کی برادری کے وسائل کے بندوبست سے متعلق پروجیکٹ  نے ، جو شمال مشرقی خطے کی ترقی کی وزارت کے تحت ایک پروجیکٹ ہے ، بہت چھوٹے قرضے دینے والی عوام پر مبنی تنظیمیں اور غیر زرعی صنعتیں قائم کرنے میں سہولت پیدا کی ہے جس سے شمال مشرق کی چار ریاستوں یعنی اروناچل پردیش ، آسام ، منی پور اور میگھالیہ کے 10 اضلاع میں خود امدادی گروپوں کے ذریعے روزگار فراہم کررہے ہیں۔
عالمی بینک کی مدد سے چلنے والے ایک پروجیکٹ ، شمال مشرقی دیہی روزی پروجیکٹ  ، جو شمال مشرقی خطے کی ترقی کی وزارت کے ذریعے نافذ کیا جارہا ہے ، بے روزگار نوجوانوں اور خود امدادی گروپوں کے ارکان کو ملازمتوں اور چار شمال مشرقی ریاستوں یعنی میزورم ، ناگالینڈ ، سکم اور تریپورہ کے 11 اضلاع میں خود روزگار پیدا کرنے کے لئے ہنر مندی کی تربیت اور پیشہ وارانہ تربیت فراہم کررہا ہے۔
مذکورہ معلومات آج راجیہ سبھا میں شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے ایک سوال کے تحریری جواب میں فراہم کیں۔
۔۔۔۔۔۔۔۔۔۔۔۔۔۔

U-3244
(Visitor Counter : 46